Abdurrahmon Toj. Abdurrahmon Toj (, 1896 — Misr — 1975) — Al-Azhar shayxi, huquqshunos va davlat arbobi. Misr Arab Respublikasining Asyut viloyatida tug‘ilgan. Taʼlimi. Hofizlik hamda bosh­lang‘ich taʼlimni vatani Asyutda olgan. Oilasining Iskandariyaga ko‘chib kelishi sababli Iskandariya din institutiga (Maʼ­had al-Iskandariyya ad-diniy) o‘qishga kiradi (1910-yil). 1926-yilda al-Azhar universiteti shariat fakultetini tugatgan. Faoliyati. Bir muddat Asyut va Qohira din universitetlarida talabalarga dars beradi. 1933-yilda shariat fakulteti o‘qituvchisi, ikki yildan so‘ng ushbu faoliyati bilan birga fatvo qo‘mitasining hanafiy mazhabi hay’ati aʼzoligiga tayinlanadi. 1936-yilda al-Azhar universiteti tomonidan Parijdagi Sorbon universitetiga yuboriladi. U yerda „"Bobiylik va Islom"“ mavzusida nomzodlik dissertatsiya­sini yoqlab, falsafa va dinlar tarixi fanlari doktori ilmiy darajasini oladi. U yerdan qaytib yana al-Azhar universiteti professori va fatvo qo‘mitasi aʼzosi sifatida vazifalarini davom ettiradi. Shu bilan birga Abdurrahmon Toj ilmiy tadqiqotlardan chetlanmagan holda, „"As-Siyāsa ash-shar’iyya"“ mavzui­dagi ilmiy ishi yuzasidan „"Jamoat kibor al-ulamo"“ jamiyati aʼzoligiga saylanadi (1951-yil). Bir muddat Ayn ash-Shams universitetining huquq fakulteti va asosiy qonun (Konstitusiya) komissiyasi aʼzosi sifatida fao­liyat olib boradi. 1954-yilda al-Azhar universiteti shayxi etib tayinlanadi. Universitetga taʼlim va bosh­qaruv bo‘­yicha yangi qoidalar olib kiradi. Xorijdan kelgan talabalar uchun yotoqxonalar qurdiradi. 1958-yilda Misr va Suriya mamlakatlarining hamkorligida Birlashgan Arab jumhuriyati tashkil etilganidan so‘ng, vazir etib tayinlanadi. 1963-yilda Arab tili akademiyasi ("Majmaʼ al-lug‘a al-’arabiyya"), keyinchalik esa, al-Azhar islomiy tadqiqotlar akademiyasi ("Maj­maʼ al-buhus al-islamiyya")ga aʼzo bo‘ladi.